  Наталья Тетерина «Мастер-гравёр» адӟытон усьтӥськиз Ижкарын Ыбылӥськон тӥрлык лэсьтӥсьлэн нуналэз улсын. Со сярысь Удмуртилэн шоркарезлэн администрациезлэн сайтаз ивортэмын. Экспозиция элькунысь калык суредасьлэн Юрий Блиновлэн 75 арес тырмемезлы тупатэмын. Адӟытонэз 19-тӥ куарусёнэ Ижкарлэн музеяз усьтӥзы. Учкисьёс суредъёсын, скульптураосын, медальёсын но ужан арбериосын тодматскыны быгатозы. Ваньмыз адӟытонын 200-лэсь ятыр экспонатъёс возьматэмын: Юрий Блиновлэн, Суредан устолыкъя элькун музейлэн, Ижкарысь механикая заводысь Леонард Васев нимо школалэн коллекциосысьтызы ужъёс. ВАТСАН Юрий Сергеевич Блинов – Россиысь дизайнеръёслэн огазеяськонзылэн, Суредасьёслэн огазеяськонзылэн ёзчиез, Удмуртиысь искусство удысысь дано ужась,элькунысь калык суредась. Юрий Блиновлэн ужъёсыз интыяськемын Историяя кун музейын, Кун Эрмитажын, Артиллериялэн, инженерной войскоослэн но герӟет войскоослэн ожгар но истори музеяз, Удмуртиысь музейёсын, Россиысь, Украинаысь, Франциысь, Германиысь но США-ысь частной коллекциосын. «Мастер-гравёр» адӟытон 21-тӥ куарусёнозь ужалоз. Тегъёс: Лулчеберет Ижкар Удмуртия суредасьёс  